AMATA บวก 3% รับ “จีน” เปิดประเทศ หนุนยอดขายที่ดินพุ่ง
AMATA บวก 3% หลัง “จีน” เปิดประเทศ จับตาปี 66 นักท่องเที่ยวต่างชาติทะลุ 25 ล้านคน หนุนยอดขายที่ดินเพิ่ม
AMATA บวก 3% หลัง “จีน” เปิดประเทศ จับตาปี 66 นักท่องเที่ยวต่างชาติทะลุ 25 ล้านคน หนุนยอดขายที่ดินเพิ่ม
28 ธ.ค. 2565

ผู้สื่อข่าวรายงานว่า วันนี้ (28 ธ.ค. 65) ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ณ  เวลา 11:03 น. อยู่ที่ระดับ 21.30 บาท บวก 0.70 บาท หรือ 3.40% สูงสุดที่ระดับ 21.30 บาท ต่ำสุดที่ระดับ 20.60 บาท ด้วยมูลค่าการซื้อขาย 180.95 ล้านบาท

บล.โนมูระ พัฒนสิน ระบุในบทวิเคราะห์วันนี้ (28 ธ.ค.65) ทางฝ่ายวิจัยมองเชิงบวกท่องเที่ยว หลังจีนมีนโยบายเปิดประเทศ เริ่มเห็นการอัปเกรดเป้านักท่องเที่ยว โดยกระทรวงท่องเที่ยว ปรับเพิ่มเป้านักท่องเที่ยวต่างชาติปี 2566 จากเดิม 20 มาเป็น 25 ล้านคน โดยก่อนหน้านั้นเป้าเดิมคาดกรอบบน 28 ล้านคน แต่ยังมีโอกาสปรับเพิ่มเช่นกัน โดยมองหุ้น AMATA ได้รับประโยชน์จากจีนเปิดประเทศ หนุนยอดขายที่ดินเพิ่ม